Υτύκ-Κιουγιόλ

Το Υτύκ-Κιουγιόλ (Ρωσικά: Ытык-Кюёль, Γιακουτικά: Ытык-Күөл, μεταγραφή στο λατινικό αλφάβητο: Itık Küöl) είναι αγροτική περιοχή και διοικητικό κέντρο στην Επαρχία Ταττίνσκι στην Δημοκρατία των Σαχά της Ρωσίας. Βρίσκεται στην αριστερή όχθη του Ποταμού Τάττα (στην λεκάνη του ποταμού Αλντάν), απέχοντας 255 χιλιόμετρα από το Γιακούτσκ, την πρωτεύουσα της δημοκρατίας. Σύμφωνα με την απογραφή του 2010, ο πληθυσμός της πόλης ανερχόταν στα 6.828 άτομα.

Ετυμολογία 
Έχει ονομαστεί προς τιμήν μιας κοντινής λίμνης, που κυριολεκτικά σημαίνει "Ιερή Λίμνη" στην Γιακουτική γλώσσα.

Ιστορία 
Το Υτύκ-Κιουγιόλ έγινε το διοικητικό κέντρο της νεοσυσταθείσας Επαρχίας Αλεξεγιέφσκι το 1930. Η περιοχή απέκτησε το σημερινό της όνομα (προς τιμήν του Ποταμού Τάττα) το 1990. 

Το Υτύκ-Κιουγιόλ επηρεάζεται συχνά από πλημμύρες, με πιο πρόσφατη αυτή στις 20 Μαΐου 2007, όταν 873 σπίτια βυθίστηκαν και περισσότερα από 3,000 άτομα αναγκάστηκαν να τα εκκενώσουν.

Οικονομία 
Ως ένα γεωργικό κέντρο, το Υτύκ-Κιουγιόλ έχει ανεπτυγμένη βιομηχανία αλόγων και βοοειδών, καθώς και καλλιέργειες πατατών και άλλων λαχανικών. Επίσης, υπάρχει μερική παραγωγή ξυλείας.

Το Υτύκ-Κιουγιόλ βρίσκεται κατά μήκος του Αυτοκινητοδρόμου R504, επιτρέποντας την οδική πρόσβαση με το Γιακούτσκ.

Δημογραφικά στοιχεία 
Οι Σαχά αποτελούν πάνω από το 95% του πληθυσμού της πόλης.

Εκπαίδευση 
Υπάρχουν δύο σχολεία μέσης εκπαίδευσης, ένα γυμνάσιο, ένα μουσικό σχολείο, ένα αθλητικό σχολείο, καθώς και το λογοτεχνικό-καλλιτεχνικό μουσείο-πάρκο "Τάττα".

Παραπομπές 

Δημοκρατία των Σαχά